CELEX: 62018TN0285
Language: hu
Date: 2018-05-04 00:00:00
Title: T-285/18. sz. ügy: 2018. május 4-én benyújtott kereset – Pshonka kontra Tanács

201806290641986392018/C 249/472852018TC24920180716HU01HUINFO_JUDICIAL20180504373821T-285/18. sz. ügy: 2018. május 4-én benyújtott kereset – Pshonka kontra Tanács
 ---documentbreak--- C2492018HU3710120180504HU00473713822018. május 4-én benyújtott kereset – Pshonka kontra Tanács
   (T-285/18. sz. ügy)2018/C 249/47Az eljárás nyelve: cseh
      Felek
   
   
      Felperes: Viktor Pavlovych Pshonka (Kijev, Ukrajna) (képviselő: M. Mleziva ügyvéd)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
            —
         
         
            a felperest érintő részében semmisítse meg az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról szóló, 2018. március 5-i (KKBP) 2018/333 tanácsi határozatot, valamint a 2018. március 5-i (EU) 2018/326 tanácsi végrehajtási határozatot;
         
      
            —
         
         
            az Európai Unió Tanácsát kötelezze a saját költségeinek és a felperes részéről felmerült költségeknek a viselésére.
         
      
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
            1.
         
         
            Az első, a megfelelő ügyintézéshez való jog megsértésére alapított jogalap
            
                     —
                  
                  
                     Keresetének alátámasztása érdekében a felperes többek között azzal érvel, hogy a 2018. március 5-i (KKBP) 2018/333 határozat elfogadásakor a Tanács nem a megfelelő gondossággal járt el, mivel a megtámadott határozat elfogadása előtt nem vizsgálta a felperes állításait és az általa előterjesztett, mellette szóló bizonyítékokat, továbbá mivel kizárólag az Ukrajna főügyésze által előadott rövid ismertetőre támaszkodott és semmiféle kiegészítő információt nem kért az ukrajnai vizsgálat lefolytatására vonatkozóan.
                  
               
      
            2.
         
         
            A második, a felperes tulajdonhoz való jogának megsértésére alapított jogalap
            
                     —
                  
                  
                     E tekintetben a felperes előadja, hogy a vele szemben elfogadott korlátozó intézkedések aránytalanok, szükségtelenek és sértik a tulajdonhoz való jogának védelmével kapcsolatos nemzetközi garanciákat.
                  
               
      
            3.
         
         
            A harmadik, a felperes emberi jogok és alapvető szabadságok védelméről szóló egyezményben biztosított alapvető jogainak megsértésére alapított jogalap
            
                     —
                  
                  
                     E tekintetben a felperes előadja, hogy a korlátozó intézkedések vele szembeni elfogadásával megsértették a tisztességes eljáráshoz való jogát, az ártatlanság vélelmét és a tulajdonhoz való jogának védelmét.